Kaif Jama waa atariisho Soomaaliyeed, filim qoraa iyo filim sameeye. Waxa ay caan ku tahay la shaqaynteeda agaasime Ibraahim CM ee inta badan filimada gaagaaban, Jama waxa ay caan ku noqotay doorkeedii Date From Hell iyo Hoos (labadaba 2021), waxa ay sidoo kale caan ku ahayd filimka gaaban Alia (2020). Kaif Jama, sida laga soo xigtay ilo badan, waxay dhalatay 1997, lamana oga halka ay ku dhalatay. 2020-kii, Jama waxa uu bilaabay la shaqaynta agaasime Ibraahim CM. Waxay ka soo muuqatay filimka gaaban Alia, kaas oo uu agaasimay. Filimkan ayaa waxa uu ka hadlayaa gabadh Soomaaliyeed oo ku nool meel ka baxsan dalkeeda, ninkeeda waxa uu ku shaqeeyaa shaqo aan sumcad lahayn oo aan helin wax mushahar ah oo ay ku qancaan, waxaanay labadooduba soo food saartay xaalad dhaqaale oo adag. Bishii Sebtembar 2021, Jama waxa ay jishay laba filim, Date From Hell iyo Hoos, oo uu agaasimay Ibraahim CM, waxa ay sidoo kale ka qayb qaadatay qorista qoraalka. Filimkan ayaa markii ugu horeysay lagu soo bandhigay Masraxa Qaranka, waxaana goobta soo xaadiray Jaamac oo ku labisan dharka hidaha iyo dhaqanka Soomaaliyeed.